
ACTA SEDIS 


COMMENTARIUM OFFICIALE 


ACTA PII PP. XI 


LITTERAE APOSTOLICAE 


I 


APPROBANTUR AUCTORITATE APOSTOLICA CONSTITUTIONES MISSIONARIO- 
RUM OBLATORUM B. M. V. IMMACULATAE. 


PIUS PP. XI 

Ad perpetuam rei memoriam. — Mirabili plane modo, primis Ecclesiae 
saeculis, « multus numerus credentium conversus est ad Dominum » Fidei 
praeconum opera, quos Deus suscitavit, quique uberrimos fructus ex suo 
labore perceperunt, quia «erat manus Domini cum eis»; ita etiam, progressu 
saeculorum, pro opportunitate temporum et gentium necessitatibus, con- 
tinenter in Ecclesia sua suscitat, vivificat dilatatque benignissimus Deus 
sacros virorum coetus, qui primae christianae aetatis praecones aemulati 
eorumdemue spiritu accensi, in longinquas, a patrio loco valde dissitas, 
regiones lucem Christi afferunt populosque ibidem degentes ad Fidem. ad- 
ducunt, atque aliti vere a manu Domini ac sustenti, magis magisque in 
dies mirabiliter suecrescunt, robore atque alumnorum numero augentur 
gentes multas ad Dominum convertunt. Hoe profecto dicendum de Mis- 
sionariis Oblatis a Maria Immaculata, quorum Institutum, abhine fere 
biennium, vix centesimum annum a canonica sua confirmatione celebra- 
vit. Verum parva atque humilia habuit initia congregatio ipsa ad Aquas 
Sextias prope Massiliam, opera praesertim Caroli Iosephi Eugenii de Maze- 
nod, ab anno Mpcccxxxvil etiam sollertissimi Massiliensium episcopi, 
qui quinque, sub titulo Missionariorum Provinciae, sibi additis sociis, ad 
aberrantes populares in rectam salutis viam revocandos, anno MDCCCXVI, 
totum se dedit. At, dilatatis in vinea Domini laboribus, novisque venien- 
tibus sociis, pius fundator, societate sua iuxta ceteras religiosorum fami- 

lias constituta, regulas quoque seu Constitutiones apte redegit, quas dein 
Litteris Apostolicis sub anulo Piscatoris die xxI m. Martii, an. MpcccxxI 
Leo PP. XII rec. mem. Decessor Noster amplissime approbavit, una cum 
Instituto ipso, quod, nomine « Congregationis Oblatorum Sanctissimae 
Virginis Mariae sine labe conceptae » in posterum insignitum, ab eodem 
de Mazenod, donec viveret, moderandum statuit. Galliae limites praeter- 
gressa Congregatio, vivo adhuc conditore, in Anglia et in Hibernia domos 
habuit; paulo post eiusdem sodales, Americae septentrionalis terras pera- 
grati, missiones plures ibidem a regione Mexicana ad mare arcticum usque 
constituerunt; dein etiam in orientalibus Indiis atque in Africa meridio- 
nali, aliis novisque sedibus sibi factis, operam suam in gentes Fidei lumine 
inlustrandas Missionarii Oblati impenderunt. Ab initiis enim fundator 
sibi sociisque sacras missiones in pagis atque in urbibus patriae regionis 
praedicandi finem tantum proposuerat; sed brevi, Litteris quidem pro- 
bantibus Apostolicis tum Gregorii X VI tum Pii [X, ipse, eiusque sodales, 
evangelizare quoque infideles in dissitis Missionum regionibus decrevere. 
Cum sollertissimis tamen studiosisque Oblatis a Maria Immaculata haec 
in nomine Domini agenda ne adhuc sufficerent, praeter dictum primarium 
finem, tamquam finis secundarius Congregationi tum Seminaria moderari, 
tum clerum finitimarum dioecesium reformare, iuvenes laicos educare 
etiam propositum est. Ad quae omnia consequenda institutoris socio- 
rumque eius aetas multa laudis imitanda successoribus tulit: in Iesum 
amorem ardentem, obsequium in Ecclesiam plenum, et in Dominico agro 
laborandi studium validius quam alia quaecumque res, eademque vita. 
Nil mirum itaque si anno MDCCCLXI, quum fundator ac tam frugiferae 
societatis moderator C. I. Eugenius de Mazenod, Massiliensium episcopus, 
ex hac vita migravit, iam Congregatio ex quattuor provinciis religiosis con- 
staret, eiusdemque sociis quinque apostolicorum vicariatuum cura in regio- 
nibus missionariis commissa esset. Nunc autem, ab approbatione prima 
Constitutionum vix saeculo elapso, plus quam tria millia sodalium, quorum 
sexdecim charactere episcopali insigniti, in octo et decem provincias distri- 
buta, congregationem constituunt Missionariorum Oblatorum, qui mul- 
tis in orbis partibus vel longo terrarum marisque spatio seiunctis, sive in 
Europa et in Americis, sive in Africa meridionali atque in Indiis orienta- 
libus luculentissima suae in Christo caritatis erga populos testimonia prae- 
bent, atque uberes salutis fructus colligunt. Vere manus Domini cum illis 
est! Nostrorum igitur Decessorum vestigia prementibus Nobis peropportu- 
num videtur vigili cura prospicere ut haec tot tantisque nominibus optime 
merita religiosorum virorum familia iis omnibus muniatur praesidiis, quae 
ad eiusdem emolumentum ac bonum provehendum apta sint, et quae 

ipsius stabilitatem atque integritatem maxime procurent. Quapropter 
cum hodiernus moderator generalis Congregationis Oblatorum Beatae 
Mariae Virginis Immaculatae, venerabilis frater Augustinus Dontenwill, 
Archiepiscopus titulo Ptolemaidensis in Phoenicia, suo atque universae, 
cui praeest, familiae religiosae nomine, enixis precibus Nos rogaverit ut 
Congregationis Oblatorum Constitutiones nune ad Codicis iuris canonici 
normam emendatas consensu Nostro apostolico munire dignaremur: Nos 
probe noscentes Constitutiones ipsas, a pio Congregationis ipsius conditore 
iam primo exaratas et tamquam aptissimas ad fines instituti pertingendos 
a Decessoribus Nostris pluries probatas fuisse, votis Nobis adhibitis ad- 
nuendum ultro libenterque existimavimus. Et re vera, post Litteras Apo- 
stolicas Si tempus unquam Leonis PP. XII, Institutum regulasque Oblato- 
rum quas supra memoravimus adprobantis, Gregorius PP. XVI die xx 
m. Martii an. MDCCCXLVI, Litteris Apostolicis sub anulo, Congregationem 
praefatam eiusdemque Constitutiones, propter missiones tunc susceptas in 
regionibus infidelium, hic illic emendatas confirmavit; itemque Pius PP. IX 
similibus Apostolicis Litteris, die xxvm1 Martii an. MpccCcLI datis, alias 
a generali coetus capitulo anni praecedentis MDCCCL propositas immuta- 
tiones auctoritate sua roboravit; anno denique MDCCCCX rec. mem. Pius 
PP. X, die vi m. Septembris, Instituti regulas, cum addictionibus atque 
innovationibus a capitulo generali an. MpDCcccvII celebrato inductis, Lit- 
teris suis sub anulo Piscatoris plenissime sanxit. 

Verum etiam in praesens ad ipsius Congregationis bono satius consu- 
lendum aliae emendationes atque additamenta tum ob novas temporum 
ac locorum circumstantias tum praesertim ob iuris canonici Codicis pro- 
mulgationem in supra dictis Constitutionibus desiderabantur; ideoque 
novum regularum schema, latino sermone exaratum, Sacrae Congregationi 
Religiosorum Sodalium propositum est atque ab eadem recognitum; 
cuius quidem tenor hic sequitur, videlicet: : 


CONSTITUTIONES Et REGULAE 
CONGREGATIONIS MISSIONARIUM OBLATORUM 
SANCTISSIMAE ET IMMACULATAE VIRGINIS MARIAE 


PRAEFATIO 
Ecclesia, praeclara Christi Salvatoris hereditas.... (et quae sunt reliqua). 


Votis itaque venerabilis fratris Augustini Dontenwill, Archiepiscopi 
titulo Ptolemaidensis, Moderatoris generalis Congregationis Missionario- 
rum Oblatorum a B. Maria Virgine Immaculata, omniumque eiusdem Con- 

gregationis sodalium, ut uberiore ipsi cum fructu salutare ministerium 
suum in terris adimplere valeant, conlatis etiam consiliis cum venerabili- 
bus fratribus Nostris Sanctae Romanae Ecclesiae Cardinalibus Congre- 
gationi praepositis pro Religiosorum coetuum negotiis pertractandis, 
omnibusque rei momentis attente perpensis, motu proprio atque ex certa 
scientia ac matura deliberatione Nostris deque apostolicae Nostrae pote- 
statis plenitudine, praesentium Litterarum tenore perpetuumque in mo- 
dum Constitutiones suprascriptas Missionariorum Oblatorum, qui a B. 
Maria Virgine Immaculata nuncupantur, plenissime adprobamus eisdem- 
que supremum Apostolicae sanctionis robur adiicimus. Ominamur nunc 
propterea et cupimus ut benignissimus Deus frugiferam haue Congrega- 
tionem servet ac foveat; eiusdemque sodales adiutricis sapientiae suae 
lumine in Evangelio infidelibus praedicando, in sacro animorum mini- 
sterio explendo, in sanctificatione adipiscenda prosequatur; atque interea 
in caelestium munuerum auspicium itemque in peculiaris benevolentiae 
Nostrae signum Moderatori generali cunctaeque Congregationi Missiona- 
riorum Oblatorum apostolicam benedictionem effuso animo impertimur. 

Haec indulgemus statuimusque, decernentes praesentes Litteras firmas, 
validas atque efficaces iugiter exstare ac permanere, suosque plenos atque 
integros effectus sortiri vel obtinere, eidem Congregationi Missionariorum 
Oblatorum a B. Maria Virgine Immaculata plenissime suffragari; sicque 
rite iudicandum esse ac definiendum, irritumque ex nunc atque inane fieri 
si quidquam secus super his, a quovis, auctoritate qualibet, scienter sive 
ignoranter attentari contigerit. Non obstantibus constitutionibus et or- 
dinationibus Apostolicis ceterisque in contrarium facientibus quibusli- 
bet. Volumus autem ut praesentium Litterarum exemplis etiam impres- 
sis, manu alicuius Notarii publici subscriptis et sigillo personae in eccle- 
siastica dignitate vel officio constitutae munitis, eadem prorsus fides adhi- 
beatur, quae ipsis praesentibus, si exhibitae forent vel ostensae, adhibe- 
retur. 

Datum Romae, apud Sanctum Petrum, sub anulo Piscatoris, die xx1 
mensis Maii anno Mpccccxxvill, Pontificatus Nustri septimo. 


P. CARD. GASPARRI, a Secretis Status. 

II 


TITULO AC PRIVILEGIIS BASILICAE MINORIS AUGETUR TEMPLUM CATHEDRALE 
AUXITANUM. 
PIUS PP. XI 


Ad perpetuam rei memoriam. — Canonicorumi capituli ecclesiae cathe- 
dralis Auxitanae nomine ac suo, humilibus enixisque precibus Nos rogat 
venerabilis frater Franciscus Ernestus Ricard, Auxitanorum Archiepisco- 
pus, ut titulo privilegiisque Basilicae minoris Auxitanum cathedrale tem- 
plum, ad honorem Sanctae Mariae Deo dicatum, decorare velimus. Tem- 
plum enim hodiernum loco antiquioris ecclesiae remotissimis mediae aetatis 
temporibus exstructae ac vetustate dilabentis, denuo a fundamentis stylo 
gothico, quem vocant, anno reparatae salutis MCCCCLXXXIXx exaedificari 
coeptum est, sed tantum post duo saecula pulcris, alio diversoque stylo 
confectis, in aedificii fronte duabus turribus positis, completum est. Ex 
tribus navibus, quae, amplitudine, forma, lineamentisque perspicuae, 
pluribus arte claris sacellis ornantur, quibus fenestrae vitreis coloratisque 
figuris contextae lumen suaviter afferunt, sacra aedes constat, choro miri- 
fice sculpto munita, in quo laudes Dei a capitulo canonicorum devote 
eotidie persolvuntur. Clerus quidem templo huic addictus quam miaxime 
curat ut Deus hic a christifidelibus debito cultu adoretur; liturgicasque 
actiones efficiunt splendidiores tum luxuriosi paratus habitusque sacri tum 
copiosae pretiosaeque supellectiles, quibus locupletatur cathedralis eadem, 
quam frequentes celebrant fideles, qui, largiter de re propria stipe conlata, 
cultui sustentando provehendoque subveniunt. Et merito quidem, cum 
Auxitana cathedralis non modo ob suas, quibus fulget inter Galliae meri- 
dionalis ecclesias, artis pulcritudines, verum etiam ob corpora Sanctorum 
Taurini, Leothadii, et Austindi, quae in crypta custodiuntur, et multas 
alias beatorumi reliquias in sacrario adservatas, omini fidelium clerique 
cura omnibusque praesidiis ornamentisque aniplissime digna sit. Quapro- 
pter praefati Archiepiscopi Auxitani eiusque cathedralis canonicorum pre- 
cibus Nos, auditis etiam venerabilibus fratribus Nostris Sanctae Romanae 
Ecclesiae Cardinalibus Sacrorum Rituum Congregationi praepositis, ultro 
libenterque concedere existimavimius. Nostra itaque auctoritate, perpe- 
tuumique in modum, praesentium Litterarum tenore, memoratam Auxita- 
nam cathedralem ecclesiam in honorem Beatae Mariae Virginis « d’Auch » 
nuncupatae Deo dicatam, titulo ac dignitate Basilicae minoris augemus 
illique omnia et singula concedimus iura, privilegia, praerogativas, indulta, 

quae ab ecclesiis, hoc titulo exornatis, iuxta formam consuetam et prae- 
scripta adhibenda sunt. 

Haec edicimus, mandamus, decernentes praesentes Litteras firmas 
validas atque efficaces semper exsistere ac fore, suosque plenos atque inte- 
gros effectus sortiri et obtinere; illique, ad quam spectant, Auxitanae 
cathedrali ecclesiae plenissime suffragari; sicque rite iudicandum esse ac 
definiendum, irritumque ex nunc atque inane fieri, si quidquam secus super 
his, a quovis, auctoritate qualibet, scienter sive ignoranter, attentari conti- 
gerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxI 
mensis Maii, anno MDCCCCXXVIII, Pontificatus Nostri septimo. 


P. CARD. GASPARRI, a Secretis Status. 


PRAEFECTURA APOSTOLICA DE TSING-TAO IN SINIS AD VICARIATUM APO- 
STOLICUM EVEHITUR. 


PIUS PP. XI 


Ad futuram rei memoriam.— Cum ex apostolico munere, quo divi- 
nitus fungimur, omnium Ecclesiarum cura Nobis fuerit concredita, quae 
cedant in spirituale ipsarum emolumentum sollicito studio decernere matu- 
ramus. Iamvero cum venerabilis frater Celsus Costantini, Archiepiscopus 
titularis Theodosiopolitanus et Delegatus Noster apostolicus in Sinis, Nos 
enixe postulaverit ut ad maius animarum bonum praefectura apostolica 
de Tsingtao, quae Societatis Divini Verbi sacerdotum curis tradita, elapsis 
annis amipliora feliciter incrementa suscepit, in vicariatum apostolicum 
erigeretur: Nos, omnibus rei momentis attento ac sedulo studio perpensis 
cum venerabilibus fratribus nostris Sanctae Romanae Ecclesiae Cardinali- 
bus negotiis Propagandae Fidei praepositis, post negotii diligentissimam 
disquisitionem, praelaudati Delegati Apostolici votis ultro libenterque an- 
nuendum existimavinius. Quae cum ita sint, motu proprio atque ex certa 
scientia et matura deliberatione Nostris deque apostolicae Nostrae po- 
testatis plenitudine, praesentium tenore praefecturam apostolicam de 
Tsing-tao in Sinis ad potiorem evehimus dignitatem vicariatus apostolici 
a praesule regendi episcopali titulo condecorati, servato nomine de Tsing- 
tao eisdemique finibus quibus iam praefectura apostolica continebatur, et 
sub cura similiter aluminorum Divini Verbi bene meritae Societatis. 

Haec volumus statuimus, decernentes praesentes Litteras firmas, validas 
atque efficaces iugiter exstare ac permanere, suosque plenos atque integros 
effectus sortiri atque obtinere, illisque ad quos spectant sive spectare pote- 
runt amplissime suffragari nunc et in posterum; sicque rite iudicandum 
esse ac definiendum, irritumque ex nunc et inane fieri si quidquam secus 
super his, a quovis, auctoritate qualibet, scienter sive ignoranter attentari 
contigerit. Non obstantibus quibuscumque. 

Datum Romae apud Sanctum Petrum, sub anulo Piscatoris, die xIv 
mensis Iunii anno MDCCCCXXvIII, Pontificatus Nostri septimo. 


P. CARD. GASPARRI, a Secretis Status. 


IV 


ERIGITUR MISSIO DE BELLARY EX DISMEMBRATIONE DIOECESIS HYDERA- 


BADENSIS. 
PIUS PP. XI 


Ad futuram rei memoriam. — Venerabilis frater Dionysius Vismara, 
Hyderabadensium Episcopus in Indiis Orientalibus, Nos edocet dioecesis 
suae territorio, gravibus obstantibus difficultatibus atque eius praesertim 
amplitudine et incolarum multitudine, imparem esse evangelicorum opera- 
riorum inibi adlaborantium numerum, ac propterea peropportunum esse 
quod ex aliquibus a sua dioecesi seiunctis districtibus alia ibi missio effor- 
metur, quae, aliis accedentibus sacerdotibus, uberius Fidei incremento 
consulere possit. Delegatus autem Noster apostolicus in Indiis Orientalibus 
non modo ad vota Hyderabadensium Episcopi accedit, sed exposcit quoque 
ut territorium Hyderabadense, quod memoravinius, alio quoque augeamus 
ex archidioecesi Madraspolitana distracto territorio, quod incolarum genere 
lingua et moribus priori affine est. Nos vero, conlatis consiliis cum venera- 
bilibus fratribus Nostris Sanctae Romanae Ecclesiae Cardinalibus negotiis 
Propagandae Fidei praepositis, quo melius prospiciatur in illis regionibus 
catholicae fidei utilitatibus atque incrementis, haec quae infra scripta sunt 
decernenda in Domino existimavimus. Nimirum motu proprio et ex certa 
scientia ac matura deliberatione Nostris, deque apostolicae Nostrae potesta- 
tis plenitudine, praesentiumi vi, ex territorio dioecesis Hyderabadensis civi- 
les districtus de Reichur et Gulbarga, hodiernis finibus quibus describuntur, 
pariterque e territorio Madraspolitanae archidioecesis districtum civilem 
de Bellary suis hodiernis finibus circumscriptum distrahimius ac separanius; 
proindeque ex ipsis tribus districtibus novam Missionem independentem 

efformamus, fundamus, cui nomen de Bellary facimus; itemque decernimus 
ut nova huiusmodi de Bellary Missio ad provinciam ecclesiasticam Madras- 
politanam pertineat, eiusque cura Fratribus Ordinis Minorum Provinciae 
Anglicae demendetur. 

Haec vero mandamus, statuentes praesentes Litteras firmas, validas 
atque efficaces semper exstare et fore, suosque plenos atque integros effe- 
ctus sortiri atque obtinere, illisque ad quos spectant vel spectare poterunt 
in omnibus et per omnia plenissime suffragari; sicque in praeniissis iudi- 
candum esse ac definiendum; irritumque et inane fieri si quidquam secus 
super his a quoquam, quavis auctoritate, scienter vel ignoranter attentari 
contigerit. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris die xv 
mensis Iunii anno MDcCCCxxviI, Pontificatus Nostri septimo. 


P. Carp. GASPARRI, a Secretis Status. 


DISTRACTO TERRITORIO E VICARIATU APOSTOLICO DE KAIFENG ERIGITUR 
PRAEFECTURA APOSTOLICA DE KWEITEH. 


PIUS PP. XI 


Ad futuram rei memoriam. — Quae catholico nomini aeternaeque fide- 
lium saluti bene prospere ac feliciter eveniant, ea ut mature praestenius 
Nos admonet supremi Apostolatus munus, quo in terris, licet immeriti, 
fungimur. Hoc ducti consilio, cum venerabilis frater Noster losephus Tac- 
coni, Episcopus titularis Aradiensis et Vicarius Apostolicus de Kaifeng, 
Nos humiliter flagitaverit ut ob territorium latissime patens suae iurisdi- 
ctioni subiectum et incolarum ibidem commorantium multitudinem, suus 
de Kaifeng vicariatus divideretur, et ex territorio inde diviso ac separato, 
nova, ad catholicam fidem validius promovendam, praefectura apostolica 
conderetur: Nos, praehabito voto venerabilis fratris Celsi Costantini Archie- 
piscopi titularis Theodosiopolitani, Delegati Apostolici in Sinis, collatisque 
consiliis cum venerabilibus fratribus Nostris Sanctae Romanae Ecclesiae 
Cardinalibus negotiis Propagandae Fidei praepositis, omnibusque rei mo- 
mentis attente perpensis, praefati praesulis votis ultro libenterque conce- 
dendum existimavimius. Quae cum ita sint, motu proprio atque ex certa 
scientia et matura deliberatione Nostris deque apostolicae Nostrae pote- 
statis plenitudine, praesentium tenore, totum territorium quod civiles sub- 

praefecturas de Kweiteh, Ningling, Kaocheng, Yucheng, Siayi, Yuncheng 
complectitur, a vicariatu apostolico de Kaifeng separamus: atque hoc 
territorium ita per Nos separatum, sive dismembratum, in praefecturam 
apostolicam erigimus, cui nomen facimus de Kweiteh et quam patrum 
Ordinis Eremitarum Recollectorum Sancti Augustini curis committimus. 

Hoc edicimus, statuimus, decernentes praesentes Litteras firmas, validas 
atque efficaces iugiter exstare ac permanere; suosque plenos atque integros 
effectus sortiri atque obtinere, illisque ad quos pertinent sive pertinere 
poterunt nunc et in posterum amplissime suffragari; sicque rite iudican- 
dum esse ac definiendum, irritumque ex nunc et inane fieri si quidquam 
secus super his a quovis, auctoritate qualibet, scienter sive ignoranter atten- 
tari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xIx 
mensis Iunii anno MDCCCCXXVIII, Pontificatus Nostri septimo. 


P. CARD. GASPARRI, a Secretis Status. 


VI 


ERIGITUR MISSIO INDEPENDENS DE ILAN INTRA FINES VICARIATUS APOSTO- 
LICI DE WONSAN, IN COREA. 


PIUS PP. XI 


Ad futuram rei memoriam. — Venerabilis frater Marius Giardini, Archie- 
piscopus titulo Edessenus, Delegatus Noster in Japonia et Corea, nec non 
dilectus filius Abbas generalis Congregationis Ottiliensis Ordinis Sancti 
Benedicti amplissime commendant preces venerabilis fratris Bonifacii Sauer, 
Episcopi titularis Appariensis ac Vicarii Apostolici de Wonsan in Corea, 
qui Nos enixe rogat ut suum de Wonsan vicariatum, tot incolarum numero 
ac territorii amplitudine conspicuum, in duas partes dividamus, ita ut 
ex dissita eiusdem nuncupata de Ilan provincia, nova Missio independens, 
aliis missionariis committenda, constituatur. Nos vero de hac re agentes 
cum venerabilibus fratribus Nostris Sanctae Romanae Ecclesiae Cardinali- 
bus, qui negotiis Sacrae Congregationis de Propaganda Fide sunt praepo- 
siti, omnibus rei momentis sollicito atque attento studio perpensis, ut rei 
catholicae melius in illis regionibus gerendae prospiciatur, precibus Nobis 
adhibitis adnuendum existimavimus. Qua re motu proprio, certa scientia 
ac matura deliberatione Nostris, deque apostolicae Nostrae potestatis ple- 
nitudine, praesentium Litterarum tenore, a vicariatu apostolico de Wonsan 

provinciam civilem de Ilan, suis hodiernis finibus constitutam, seiungimus 
ac separamus, eamdemque in novam missionem sui iuris cui nomen quo- 
que facimus de Ilan, erigimus. Cum vero territorium vicariatus memo- 
rati sit curis concreditum Congregationis Ottiliensis O. 8. Benedicti, quae 
de re christiana provehenda in illis regionibus tam bene merita est, novae 
etiam Missionis de Ilan curam eidem Congregationi Ottiliensi commit- 
tendam mandamus. 

Haec volumus, decernentes praesentes Litteras firmas, validas atque 
efficaces semper exstare ac permanere: suosque plenos atque integros effe- 
ctus sortiri et obtinere, illisque ad quos pertinent, sive pertinere poterunt 
amplissime suffragari; sicque rite iudicandum esse ac definiendum, irritum- 
que ex nunc et inane fieri si quidquam secus super his a quovis, auctoritate 
qualibet, scienter sive ignoranter contigerit attentari. Contrariis non obstan- 
tibus quibuslibet. 

Datum Romae apud Sanctum Petrum, sub anulo Piscatoris, die Ix 
mensis Iulii anno MDCCCCXXVII, Pontificatus Nostri septimo. 


P. CARD. GASPARRI, a Secretis Status. 


VII 


DISTRACTO TERRITORIO EX VICARIATU APOSTOLICO DE KIRIN ERIGITUR MISSIO 
INDEPENDENS DE TSITSIKAR IN SINIS. 


PIUS PP. XI 


Ad futuram rei memoriam. — Ea quae ad Christi religionem propagan- 
dam in longinquis regionibus magis opportuna videntur, Nos, more insti- 
tutoque Decessores Nostros sequuti, iure statuenda decernimus. Quapropter 
cum Vicarius Apostolicus de Kirin Nos enixe rogaverit ut a latissimo sui 
vicariatus territorio, quod et incolarum multitudine ditatum est, pars ali- 
qua ad res religiosas melius provehendas separaretur, sui iuris condenda, 
aequis huiusmodi precibus adnuendum ultro libenterque existimavimus. 
Quapropter, voto praehabito venerabilis fratris Celsi Costantini, Archiepi- 
scopi titularis Theodosiopolitani, Delegati Nostri in Sinis, Nos conlatis 
consiliis cum venerabilibus fratribus Nostris Sanctae Romanae Ecclesiae 
Cardinalibus negotiis Propagandae Fidei praepositis, omnibusque rei mo- 
mentis attento studio perpensis, motu proprio atque ex certa scientia ac 
matura deliberatione Nostris deque apostolicae Nostrae potestatis pleni- 
tudine, praesentium Litterarum tenore, edicimus ac mandamus ut territo- 

rium, quod hodiernis districtibus civilibus de Long-Kiang, Houloun et 
Heiheu constituitur, a vicariatu de Kirin distrahatur ; et territorium ipsum 
sic per Nos a vicariatu de Kirin separatum, in Missionem sui iuris 
erigimus, cui nomen de T'sitsikar tribuimus, et quam Patrum Societatis 
de Bethlehem curis tradendam statuimus. 

Haec, quae ut maiora Fidei incrementa in dicto territorio promoveantur 
mandamus, decernimus, statuentes praesentes Litteras firmas, validas atque 
efficaces iugiter exstare ac permanere, suosque plenos atque integros 
effectus sortiri vel obtinere, illisque ad quos pertinent sive pertinere pote- 
runt, nunc et in posterum plenissime suffragari; sicque iudicandum esse 
ac definiendum, irritumque ex nunc et inane fieri si quidquam secus, super 
his, a quovis, auctoritate qualibet, scienter sive ignoranter attentari con- 
tigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die Ix 
mensis Iulii anno MDCCCCXXVIU, Pontificatus Nostri septimo. 


P. Carp. GASPARRI, a Secretis Status. 


BASILICAE MINORIS TITULO AUGETUR ECCLESIA B. M. V. AB ANGELO SALUTA- 
TAE, IN SUBURBIO LEZAJEK DIOECESIS PREMISLIENSIS LAT, 


PIUS PP. XI 


Ad perpetuam rei memoriam.— Constat apprime templum ab Annuntia- 
tione B. Mariae Virginis Deiparae, quod in suburbio Lezajek dioecesis Pre- 
misliensis Latinorum situm, pertinet ad Fratrum Minorum Ordinem iam 
inde ab anno MDCVIII, quo Episcopus Matthias Patrakonschi Minores Fra- 
tres insuam dioecesim accivit, illisque sanctuarii eiusdem custodiam sacrum- 
que ministerium concredidit, iure meritoque accenseri posse inter potiores 
sacras aedes quibus ipsa dioecesis immo universa Polonia nobilitatur. 
Praefata enim ecclesia loco prioris ex ligno, anno MDcmI inchoata, et 
anno MDCLXXVIII absoluta ac perfecta, structurae praenobilis et artis ope- 
rum ornamento Maxime conspicua, anno MDCXXX ab episcopo Premisliensi 
de Natecz Nowodworski sollemniter consecrata fuit. Huius in templi dextero 
sacello colitur miraculis inclyta imago Beatae Mariae Virginis Infantem 
Iesum ulnis ferentis, quae die vi mensis Septembris anno MDCCLIL ab epi- 
scopo Venceslao comite Sierakowski, de Apostolica autoritate, ac de man- 
dato Benedicti PP. XIV rec. mem. Nostri praedecessoris, una cum Divino 

Puero, aureo ac pretioso diademate celeberrima pompa redimita fuit. San- 
ctuarium ipsum centrum exstitit ac permanet pietatis et cultus tam inco- 
larum quam peregrinorum, sive seorsim, sive turmatim confluentium ex 
vicinis vel dissitis locis, praesertim festis indulgentiarum, uti vocant, gra- 
tiam et misericordiam Beatissimae Virginis Mariae Lezajecensis devota 
prece implorantium. Pulchris quidem tabulis templum renidet, a magni 
nominis artifice Stanislao Stronski depictis, et tam Domini Nostri Iesu 
Christi mysteria, quam Virginis Deiparae privilegia exprimentibus. Imago 
Annuntiationis Beatae Mariae Virginis, quae in altari principe asservatur, 
est opus saeculi Xv, auctore fratre Lekszycki ex Ordine Fratrum Minorum, 
et in cappella sinistra imago sancti Francisci Asisiensis in ecstasim rapti, 
auctore Correggio minore gaudet; sicut in alio ex decem et octo altaribus 
ipso a magistro depicta Sanctae Mariae Magdalenae poenitentis imago 
colitur. Ad maius altare stalla chori ex ligno sculpta affabre et ipsa sunt 
eximii opus artificis, et pulcherrima quidem opera sunt magn4 Angeli statua, 
suffultum pulpitum sive suggestum nec non organum in universa Polonia 
celeberrimum iam inde ab anno MDCLXXxII conflatum. Ad sacrum cultum 
quod attinet, Fratres Minores sanctuarii custodes et ministri optime inser- 
viunt evangelicis concionibus, sacrisque functionibus nec non diligentissima 
Sacramentorum administratione; divites autem et copiosae supellectiles, qui- 
bus templum abundat, et fidelium pietatem excitant et cultus splendorem 
illustrant. Haeec animo repetentes, cum dilectus filius Benedictus Wircioch 
minister provincialis Ordinis Fratrum Minorum provinciae Immaculatae 
Conceptionis Beatae Mariae Virginis in Polonia, una cum suo Definitorio, 
nec non de consensu Procuratoris generalis Ordinis eiusdem, Nos enixis 
precibus flagitaverit ut memoratam ecclesiam ab Annuntiatione hoe decur- 
rente anno, ab expleta eius aedificatione ter saeculari, propediem celebrando 
tam religiosa quam civili solemnitate, titulo ac privilegiis Basilicae minoris 
insignire dignaremur; cumque his precibus gravissimum accedat commen- 
dationis officium Archiepiscopi Metropolitae Leopoliensis Latinorum, nec 
non Episcopi Premisliensis Latinorum, optatis his concedendum ultro 
libenterque existimavimus. Quae cum ita sint, audito venerabili fratre 
Nostro Antonio 8. R. E. Cardinali Vico, Episcopo Portuensi et Sanctae 
Rufinae, Sacrorum Rituum Congregationi Praefecto, omnibusque rei mo- 
mentis diligenter perpensis, motu proprio atque ex certa scientia et matura 
deliberatione Nostris deque apostolicae Nostrae potestatis plenitudine 
ecclesiam sive Sanctuarium Beatissimae Virgini ab Angelo salutatae sa- 
crum, positum in suburbio Lezajek dioecesis Premisliensis, et curis concre- 
ditum Fratrum Ordinis Minorum, Basilicae minoris titulo, cum privilegiis 
et honorificentiis iuxta decreta et morem competentibus, condecoramus. 

Haec vc “umus, edicimus, decernentes praesentes Litteras firmas, validas 
atque efficaces iugiter exstare ac permanere; suosque plenos atque integros 
effectus sortiri atque obtinere, illisque ad quos pertinent sive pertinere 
poterunt nunc et in posterum amplissime suffragari; sicque rite iudican- 
dum esse ac definiendum, irritumque ex nunc et inane fieri si quidquid 
secus super his a quovis, auctoritate qualibet, scienter sive ignoranter 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die x men- 
sis Iulii anno Mpccccxxvil, Pontificatus Nostri septimo. 


P. CARD. GASPARRI, a Secretis Status. 


EPISTOLAE 


] 


AD EMOS PP. DD. ADOLFUM TIT. 8S. AGNETIS EXTRA MOENIA 8. R. E. PRESB. 
CARD. BERTRAM EPISCOPUM WRATISLAVIENSEM, MICHAELEM TIT. 8. ANA- 
STASIAE 8. R. E. PRESB. CARD. DE FAULHABER ARCHIEPISCOPUM MONA- 
CENSEM ET FRISINGENSEM, CAROLUM TIT. 8S. QUATUOR CORONATORUM 
8. R. E. PRESB. CARDINALEM SCHULTE ARCHIEPISCOPUM COLONIENSEM, 
RR. PP. DD. CAROLUM FRITZ ARCHIEPISCOPUM FRIBURGENSEM CETE- 
ROSQUE GERMANIAE EPISCOPOS: LITTERIS RESPONDET EX ANNUO CON- 
VENTU FULDA DATIS. 

PIUS PP. XI 


Dilecti filii Nostri et venerabiles fratres, salutem et apostolicam bene- 
dictionem. — Sedulam vos diligentemque dare operam ut communiter 
negotiis dioecesium vestrarum prospiciatis variisque temporum necessita- 
tibus, ea imprimis consuetudo testatur qua quotannis ad 8S. Bonifacii 
sepulcrum ex Germania tota convenire soletis: quod quidem plurimis iam 
annis evenire laetum est. Ita nuper ex vestris litteris, illinc datis, intellexi- 
mus, praeter alia, magnae vobis curae esse uf non modo pueri recte in 
scholis instituantur religioseque educentur, sed etiam ut in christiana 
familia sanctitudo divinae legis inviolate servetur. Utrumque sane gravis- 
simi est ponderis; cum enim adulescentes spes sint melioris aevi, tum 
familia ipsius reipublicae salus, tamquam fundamento, innititur. Item, 
opportune admodum contra naturalismum, uti vocant, industria vestra 
desudat: namque in praesens Maxime, si unquam alias, huiusmodi pestis 
dominatur ubique; ex quo fit ut, aeternis rebus posthabitis, homines qui- 
busvis vitiorum illecebris se dedant ethnicorumque more vivant. Viam 

igitur insistite quam sequi, pro iudicio vestro, coniunctim statuistis: fidu- 
ciamque omnem in Redemptore divino collocate qui edixit: «ego vici 
mundum ». Nos interea solari vos in coeptis curisque vestris non praeter- 
mittimus, hanc scribentes epistulam in sollicitudine, qua premimur, omnium 
Ecclesiarum. Pro certo habemus fore ut conatibus vestris sua gratia faveat 
miserentissimus Deus atque bonorum omnium optata ad effectum deducat. 

Atque in caelestium donorum auspicium itemque in paternae benevo- 
lentiae Nostrae signum, vobis, dilecti filii Nostri et venerabiles fratres, 
universoque clero ac populo unicuique vestrum concredito apostolicam 
benedictionem amantissime in Domino impertimus. 

Datum Romae apud Sanctum Petrum, die vm mensis Septembris 
anno MDCCCCXXVII, Pontificatus Nostri septimo. 


PIUS PP. Ix 


II 


AD EMUM P. D. IUSTINIANUM G. TIT. SS. ANDREAE ET GREGORI AD CLIVUM 
SCAURI 8S. R. E. PRESB. CARD. SER#DI, ARCHIEPISCOPUM STRIGONIENSEM, 
QUEM LEGATUM ELIGIT AD CONVENTUM EUCHARISTICUM EX HUNGARIA 
UNIVERSA. 

PIUS PP. XI 

Dilecte fili Noster, salutem et apostolicam benedictionem. — Certe non 
sine Dei nutu invectus mos est, his temporibus, Conventus Eucharisticos 
per catholicum orbem celebrandi: omnes enim experiendo novimus quan- 
tum ii conferant, non modo ad catholicam fidem quae passim frigescit, 
roborandam, sed etiam ad eam vulgo excitandam caritatem, quae una 
potest in Christo homines populosque inter se arcte coniungere. — Laeto 
igitur animo nuntium accepimus congressum huiusmodi, te quidem auctore 
atque auspice, istic apparari ex Hungaria universa, quo cultus magis magis- 
que promoveatur Sacramenti augusti, itemque ut in communem quan- 
dam erga clementissimum Deum expiationem res cedat. Ita precibus 
simulque studio per eos dies operam vos dabitis; precibus scilicet pie litur- 
gicis sancteque theologicis. De opere tam frugifero, debita sane te laude 
honestamus, iisque omnibus gratulamur vehementer qui in eo exsequendo 
te iuvant. Quoniam vero, consentaneum omnino est ut in rebus tam magni 
ponderis aliquis Purpuratus Pater Nostram gerat personam, te, dilecte fili 

Noster, his litteris eligimus qui, nomine et auctoritate Nostra, conventui 

modereris ceterisque caeremoniis praesideas: nec dubitamus quin egregia 

tua pietas romanaeque purpurae amplitudo non parum sacris sollemnibus 

splendorem afferant. Ad ubertatem autem quod attinet optimorum fru- 
ctuum, qui inde exspectantur, valde Nos cum sacrorum Antistitum prae- 
sentia, tum fide illa confidimus qua semper Hungarorum gens catholica 
arcte cum Apostolica Sede coniuncta, prosperitatem et gloriam adepta est. 
Ac properet Deus regnum suum eucharisticum; ita ipse, sub velis mysticis 
delitescens, filios omnes suo sanguine nutriet, et regia eius potestate 
publice agnita, Princeps erit pacis optatissimae. Urge coeptum, dilecte 
fili Noster, bonis omnibus adnitentibus. Nos interea caelestia auxilia vobis 
precati ut quae sapienter sciveritis ea feliciter in usum deducatis, libenter 
equidem privilegia, indulgentias, indulta et dispensationes confirmamus 
quae in Apostolicis Litteris, die ym mensis Martii anno MDCCCCXXIV datis, 
concessimus. Divinorumque munerum praenuntiam itemque paternae bene- 
volentiae Nostrae testem esse volumus apostolicam benedictionem, quam 
tibi, dilecte fili Noster, singulis in episcopatu collegis iisque omnibus qui 
Conventui aderunt, amantissime in Domino impertimus. 

Datum Romae apud Sanctum Petrum, die xvI mensis Septembris 
anno MDCCCCXxVII, Pontificatus nostri septimo. 


PIUS PP. XI 


III 


AD EMOS PP. DD. MICHAELEM TIT. 8S. ANASTASIAE 8. BR. E. PRESB. CARD. DE 
FAULHABER ARCHIEPISCOPUM MONACENSEM ET FRISINGENSEM, ADOLFUM 
TIT. 8S. AGNETIS EXTRA MOENIA 8. R. E. PRESB. CARDINALEM BERTRAM 
EPISCOPUM WRATISLAVIENSEM, ET AD RR. PP. DD. IACOBUM DE HAUCK 
ARCHIEPISCOPUM BAMBERGENSEM CETEROSQUE EPISCOPOS BAVARIAE: 
LITTERIS RESPONDET E COMMUNI CONVENTU FRISINGA DATIS. 


PIUS PP. XI 


Dilecti filii Nostri et venerabiles fratres, salutem et apostolicam benedi- 
ctionem. — Quae dudum a vobis datae sunt litterae ex annuo conventu, 
Frisingae habito, pietatis vestrae sensus erga Apostolicam Sedem osten- 
debant simulque voluntatem ea omnia exsequendi quae Nos, pro ratione 
temporum in quibus militans versatur Ecclesia, scribendo interdum edi- 
cimus. Itaque opportune admodum cum regiae Christi potestati publice 
profitendae tum religioni provehendae Cordis Iesu sacratissimi vos operam 
dabitis; in tanta enim errorum malorumque colluvie, quis validum poterit 
remedium afferre nisi Christus Redemptor qui est via, veritas et vita? Equi- 

dem non diffitemur plurimum sane erigi animum Nostrum curis et labori- 
bus quibus vos cum clero vestro contenditis ut omnia istic in Christo instau- 
rentur: imprimisque ut sanctitudo floreat in societate domestica, ut recte 
instituatur iuventus quoad mores religionemque, ut ad pudorem denique 
ac modestiam feminae revocentur. Sancta haec coepta urgentes, ne cesse- 
tis alia persequi catholicae actionis proposita, lectos indesinenter de populo 
viros fingendo qui, fide praestantes, sacra Ecclesiae iura tueantur atque 
christianae vitae usum, exemplo praeeuntes, privatim publice cotidie 
magis promoveant. Nos vero, ut conatus huiusmodi, egregia sollertia 
vestra plane digni, trugiferi quam maxime fiant, bonorum omnium dato- 
rem Deum precamur ut caelesti eos gratiae suae rore fecundare velit in 
magnam dioecesium vestrarum utilitatem. Quorum munerum praenuntia 
itemque paternae benevolentiae Nostrae testis, apostolica sit benedictio, 
quam vobis, dilecti filii Nostri et venerabiles fratres, universoque clero ac 
populo unicuique vestrum commisso peramanter in Domino impertimus. 

Datum Romae apud Sanctum Petrum, die xvi mensis Septembris 
anno MDCCCCXXVIII, Pontificatus Nostri septimo. 


PIUS PP. XI 


IV 


AD EMUM P. D. CAIETANUM 8. R. E. CARDINALEM BISLETI PROTODIACONUM 
8. AGATHAE EUNDEMQUE SACRAE CONGREGATIONIS DE SEMINARS STU- 
DIORUMQUE UNIVERSITATIBUS PRAEFECTUM, CUI GRATULATUR QUIN- 
QUAGESIMUM SACERDOTIL NATALEM. 


PIUS PP. XI 


Dilecte fili Noster, salutem et apostolicam benedictionem. — Suavi 
semper animi iucunditate qui sunt ex sacro ordine homines diem illum 
memorant quo, Dei gratid, sacerdotio aucti, caelesti quadam dignitate 
nobilitati sunt. Itaque cum noverimus annum proxime expletum iri quin- 
quagesimum ex quo initium ipse sacrificandi fecisti, nolumus equidem hoc 
eventum praeteriri silentio; eo magis quod praeclara Nobis occasio prae- 
betur Nostram erga te benevolentiam publice declarandi. Siquidem explo- 
ratum habemus qua fide studioque Apostolicam hance Sedem nullo non 
tempore prosecutus sis, variis deinceps muneribus tam naviter perfungendo 
ut dignus habitus sis qui in amplissimum purpuratorum Patrum Collegium 
cooptareris. Iamvero tum maxime tua enituit sollertia rerumque dexteri- 

tas. Etenim, cum decessor Noster f. r. Benedictus XV Sacram Congrega- 
tionem Seminariorum Studiorumque Universitatum sapienter condidisset, 
te, dilecte fili Noster, eidem praefecit; plane confisus frugiferam sane, te 
duce, rem fore. Neque eum res fefellit. In eo enim sedulam his annis ope- 
ram posuisti ut non modo Seminaria omnia, opportunis latis legibus de 
pietate doctrinaque excolenda, instaurarentur, sed etiam ut Seminaria 
nova pro variis Italiae regionibus, uti Fani et Melphicti, Assisii, Kulari 
et Potentiae excitarentur e solo, ubi quidem adulescens clerus omni numero 
a virtute et scientia instructus succresceret. Nec minorem sedulitatem in 
eo impendisti ut in nonnullis Europae altiorum studiorum domiciliis sacrae 
etiam disciplinae et ius canonicum traderentur. Ex his quae summatim 
attigimus, manifesto liquet quam bene de Ecclesia Dei meritus sis; prop- 
tereaque Nos, haud secus ac decessores Nostri, magni quidem te facimus. 
Fruare igitur tam fausti eventi laetitia, quam undique plurimi quidem 
gratulantes participant. Nos autem debitas tecum grates sospitatori Deo 
agentes quod tam multis te beneficiis affecerit, lectissima tibi quaeque 
precamur; nominatim, ut te benevalentem quam diutissime servet ad lae- 
tiora istius, cui praees, Congregationis incrementa. Interea, quo faustae 
rei recordatio splendidior fiat, simulque in fructum cedat animarum, tibi 
damus libenter ut, cum volueris, sacris quidem operatus, adstantibus no- 
mine Nostro benedicas, plenam admissorum veniam eisdem proponens, 
usitatis videlicet Ecclesiae condicionibus lucrandam. Ac caelestium conci- 
liatricem munerum, itemque paternae caritatis Nostrae testem esse volu- 
mus apostolicam benedictionem, quam tibi, dilecte fili Noster, amantis- 
sime in Domino impertimus. 

Datum Romae apud Sanctum Petrum, die xvi mensis Septembris 
anno MDCCCCXXxVII, Pontificatus Nostri septimo. 


PIUS PP. XI 


Acta, vol. XX, n. 11. — 5-11-0928. 

ACTA SS. CONGREGATIONUM 


SACRA CONGREGATIO CONSISTORIALIS 


I 
PROVISIO ECCLESIARUM 


Sanctissimus Dominus Noster Pius divina Providentia Papa XI 
successivis decretis Sacrae Congregationis Consistorialis singulas quae 
sequuntur Ecclesias de novo Pastore dignatus est providere, nimirum: 


29 Septembris 1928. — Metropolitanae Ecclesiae Panormitanae prae- 
fecit R. P. D. Aloisium Lavitrano hactenus Archiepiscopum Beneven- 
tanum. 

— Cathedralibus Ecclesiis Cavensi et Sarnensi, ad invicem perpetuo 
unitis, praefecit R. D. Paschalem Dell’Isola, Canonicum metropolitanae 
Ecclesiae Neapolitanae. 

— Titulari episcopali Ecclesiae Selensi, R. D. Ioannem Paschalem 
Chimento, parochum loci Lomas de Zamora, quem deputavit Auxiliarem 
R. P. D. Francisci Alberti, Episcopi de Plata. 

2 Octobris. — Cathedrali Ecclesiae Guadicensi, KR. P. D. Emmanuelem 
Medina y Olmos, hactenus Episcopum titularem Amoriensem. 

— Cathedrali Ecclesiae Santanderiensi, R. D. Ioannem Eguino Trecu, 
parochum oppidi Jrun eiusdem dioecesis. 

4 Octobris. — Titulari archiepiscopali Ecclesiae Patrensi, R. P. D. An- 
dream Hyacinthum Longhin, Episcopum Tarvisinum, qui ideo Archiepi- 
scopus Patrensis et Episcopus Tarvisinus appellabitur. 

6 Octobris. — Cathedrali Ecclesiae Insulensi, R. D. Achillem Liénart, 
parochum in eadem dioecesi. 

9 Octobris. — Cathedrali Ecclesiae Gonaivensi, R. D. Franciscum Jul- 
liot, parochum ecclesiae cathedralis Capitis Haitiani. 

— Cathedrali Ecclesiae Portus Pacis, R. P. Paulum M. Le Bihain, e 
Societate Mariae a B. Ludovico Grignion de Montfort condita. 

12 Octobris. — Titulari archiepiscopali Ecclesiae Amidensi, R. D. Ca- 
rolum Chiarlo, deputatum Nuncium Apostolicum in Bolivia. 

II 
NOMINATIO 


Constitutione Apostolica data die 27 Septembris 1928, Ssmus Diius 
Noster praefecit Praelaturae Nullius Ss. Rosarii in Valle Pompeia, Exchum 
P. D. Antonium Anastasium Rossi, Patriarcham Latinum Constantino- 
politanum. 


III 
DESIGNATIO ORDINARIORUM 


PRO APPELLATIONE IN SECUNDO GRADO 


Iuxta can. 1594, § 2, Archiepiscopus dioecesium Gnesnensis et Posna- 
niensis aeque principaliter unitarum designavit, semel pro semper, pro 
appellatione in secunda instantia, tribunal Ordinarii Culmensis pro dioe- 
cesi Gnesnensi et tribunal Ordinarii Vladislaviensis pro dioecesi Posna- 
niensi. Quam designationem Sshmus Dominus Noster Pius Pp. XI, rescri- 
pto Sacrae Congregationis Consistorialis diei 13 Octobris 1928, benigne 
adprobavit. 


SACRA CONGREGATIO 
DE DISCIPLINA SACRAMENTORUM 


ROMANA Et ALIARUM 


EXERCITIORUM SPIRITUALIUM ANTE SACRAM ORDINATIONEM 


27 Aprilis 1928 

In plenariis Comitiis H. 8. C. die 27 mensis Aprilis curr. anni habitis 
iudicio EMorum ac Revmorum Patrum submissum est sequens dubium 
a Revmo Ordinario Vrhbosnen. propositum: An mens sit legislatoris, ut 
praescriptum can. 1001 § 1 adamussim servetur etiam in casu, in quo alicui 
omnes ordines sacri brevissimo tempore, ex. gr. spatio unius mensis, confe- 
rantur. Et Emi ac Revmhi Patres, re mature perpensa, respondendum censue- 
runt: «Stetur can. 1001 § 1, idest si qui intra semestre, vel etiam spatio unius 
mensis ad plures ordines maiores promovendi sint, Ordinarius poterit exer- 
citiorum spiritualium tempus pro ordinatione ad Diaconatum reducere, 
non tamen infra tres integros dies. Si vero sacri ordines sive beneplacito 

apostolico, sive decreto Episcopi ad normam can. 1006 § 3, gravi interve- 
niente causa, servatis tamen servandis, praesertim cann. 975-978, distinctis 
et subsequentibus vel proximis diebus, alicui conferantur, ita ut tempus 
non suppetat servandi praescriptum can. 1001 § 1, praemissis semper sacro 
ordini, qui primus erit conferendus, spiritualibus exercitiis saltem per sex 
integros dies, ceteris ordinibus, si fieri poterit, iudicio Episcopi, ad normam 
can. 1001 § 2, una saltem dies spiritualis recessus praemittatur ». 

Quam responsionem SSmus D. N. Pius Pp. XI, in Audientia diei 
1 Maii d. a., referente infrascripto Secretario huius Sacrae Congregationis, 
ratam habere et adprobare benigne dignatus est. 

Datum Romae apud Sacram Congregationem de Disciplina Sacramento- 
rum, die 2 Maii 1928. 


M. Carp. Leca, Episcopus Tusculanus, Praefectus. 


L. 8. 
D. Jorio, Secretarius. 


ANIMADVERSIONES 


1. Exercitia spiritualia, quorum auctor exstat 8S. Ignatius de Loyola, 
Societatis Iesu Fundator, sive lege particulari (Alexander VII, Const. Apo- 
stolica sollicitudo 7 Augusti 1662; 8. C. Ep. et Reg., Encycl. ad Ep. Italiae, 
9 Octobris 1682), sive laudabili consuetudine, a promovendis ad Sacros 
ordines, ante Codicis iuris canonici promulgationem, fere ubique perage- 
bantur. 

2. Codex vero I. C. hance saluberrimam disciplinam non solum gene- 
ralem effecit, sed ad ordines minores et ad ipsam primam tonsuram exten- 
dit, praefinitum temporis spatium, pro iisdem explendis exercitiis, singulis 
ordinibus ipsique tonsurae assignans, prout sancitum est in can. 1001 § 1: 
« Qui ad primam tonsuram et ordines minores promovendi sunt, spirituali- 
bus exercitiis per tres saltem integros dies; qui vero ad ordines sacros, sal- 
tem per sex integros dies vacent; sed si qui intra semestre ad plures ordi- 
nes maiores promovendi sint, Ordinarius potest exercitiorum tempus pro 
ordinatione ad Diaconatum reducere, non tamen infra tres dies ». 

3. Quamvis clara concinnaque sit lex, tamen Ordinarius Vrhbosnensis 
Emorum Patrum Coetui pro Codicis canonibus authentice interpretandis 
constituto, dubium de re subiecit, quod a praefato Coetu huic Sacraae 
Congregationi delatum est. 

4. Et Sacra Congregatio, praeviis Revmorum Consultorum votis, et re 
mature perpensa, in Plenariis Comitiis die 27 Aprilis labentis anni in Pa- 

latio Apostolico Vaticano habitis, responsum dedit, quod, una cum pro- 
posito dubio, supra retulimus. 

5. Nune, quod spectat ad EE. PP. responsum, dicendum est ipsum 
can. 1001 § intentioni et verbis esse conforme, seu esse declarativum iuris 
constituti. 

6. Re quidem vera, dubium desumitur ex eo, quod, si plures sacri 
ordines, iuxta allatum canonem, intra semestre alicui conferantur, spiri- 
tualia exercitia pro Diaconatu ad tres integros dies Ordinarius coarctare 
valeat, nonne maiore temporis coarctatione, secundum legislatoris mentem, 
pro Diaconatu et ipso Presbyteratu Ordinarius uti poterit, si iidem sacri 
ordines intra mensem alicui conferantur? 

7. Verum, reverentia qua decet, animadvertimus propositum dubium 
nulla ratione fulciri, nam, omisso trito illo principio iuris, legislator quod 
voluit expressit, legenti canonem 1001 § 1 luce meridiana affulget, semestre 
esse temporis spatium principium et finem habens, et quidquid intra eius 
limites a lege statuitur, sub eamdem legem cadere, quodcumque sit prae- 
finiti spatii punctum. Stat igitur canonis praescriptum de spiritualibus 
exercitiis per sex integros dies peragendis, salva exceptione pro Diaconatu, 
etiam si plures sacri Ordines intra mensem vel brevius tempus alicui con- 
ferantur. 

8. Non desunt tamen qui canonem de quo agimus benigne interpretari 
autument ex eo, quod pia animi dispositio ope exercitiorum in Subdiaco- 
natus susceptione acquisita, promovendo ad reliquos ordines si intra 
mensem eidem conferantur, ob eorum moralem unionem suffragetur; sed 
neque hoc admitti potest, quia spiritualia exercitia, iuxta normas a 
8. Ignatio de Loyola traditas, spatio wnius mensis absolvuntur, et secun- 
dum eiusmodi normas 8S. Carolus Borromaeus, ecclesiasticae disciplinae 
restitutor insignis, in Concilio prov. Mediolanen. IV, ordinandis suae pro- 
vinciae ad Subdiaconatum vel ad Presbyteratum exercitia spiritualia peragi 
iussit. Progressu temporis 8. Vincentius a Paulo, alter ecclesiasticae disci- 
plinae strenuus promotor, eadem exercitia suis promovendis alumnis decem 
dierum spatio pro unoquoque sacro Ordine praecepit, quae omnes dies 
proinde integrum exercitiorum mensem efformant. Et haec 8S. Vincentii 
a Paulo disciplina usque ad Codicis promulgationem lege particulari vel 
consuetudine in Ecclesia viguit. 

9. Post hoe, attenta dierum exercitiorum reductione a Codice ad sex 
integros dies facta, dici nequit piam animi dispositionem ad Diaconatum 
et ad ipsum Presbyteratum, cuius onus angelorum excedit humeros, iam 
acquisitam fuisse, ope sex exercitiorum dierum pro Subdiaconatu peracto- 
rum, ita ut in expositis adiunctis nova dierum coarctatio admitti valeat. 

10. At contingere potest, ut sacri ordines conferantur breviori tem- 
pore quam mensis spatio, et tempus non suppetat servandi legem. Quid 
faciendum in isto casu? Respondemus praevalere principium iuris: Lex 
impossibilia non iubet. Et casus eiusmodi impossibilitatis in relato responso 
clare admittitur et habetur, quoties Episcopi, sive apostolico indulto, sive 
facultatibus ordinariis, plures eidem promovendo sacros ordines confe- 
rant tribus distinctis et successivis, vel proximis diebus dominicis vel festis 
de praecepto, et hoc gravi causa interveniente, iuxta can. 1001 § 3, serva- 
tisque canonibus 975, de aetate ordinandorum, 976, de studiorum requisitis, 
et 978 de interstitiis, a quibus postremis ob necessitatem aut utilitatem 
Ecclesiae Episcopi dispensare possunt. 

11. Neque a canonum praescripto videtur ullimode aliena aut diffor- 
mis facultas, quae vindicata est Episcopo seu Ordinario, coarctandi nempe 
ad unam tantum diem spiritualem recessum ante sacram ordinationem in 
casu expresso, quippe in hac materia non parum deferendum esse arbitrio 
et iudicio Ordinariorum, manifestat ipse legislator, statuens in can. 1001 
§ 2: «Si expletis exercitiis sacra ordinatio qualibet de causa ultra semestre 
differatur, exercitia iterentur, secus iudicet Ordinarius utrum iteranda sint 
necne ». Ceterum in Codice pro universa Ecclesia catholica condito, non 
poterant determinari singuli casus, in quibus, per modum exceptionis lex 
communis ex integro suam applicationem sortiri non poterat. Quare huius- 
modi in adiunctis fideliter id servari debet, quod magis est conforme menti 
sacrorum canonum, quam prudenter legislator numquam praetermisit signi- 
ficare in generalibus Codicis praescriptionibus. Huic criterio innixa haec 
Sacra Congregatio censuit peropportunum esse quamdam generalem nor- 
mam proponere Ordinariis, quam sequantur in exposita difficultate, ut se- 
cure et uniformiter se gerant in tam gravi negotio. 

D. Jorio, Secretarius. 


SACRA CONGREGATIO CONCILO 


DIOECESIS P. 
HEREDITATIS 


23 Aprilis 1927 
SPECIES FACTI. —- Quidam pius sacerdos dioecesis P. nomine Angelus, 
cum primores loci E. vehementer commovisset ad iuventam trium paro- 
chiarum quibus locus constat religione bonisque moribus imbuendam, col- 
lata ab illis stipe circ. 30 millium libellarum, piura addens de suis bonis, 

patronatum quemdam constituit a Christo Redemptore, quem, congruis aedi- 
ficatis sedibus Emus Metropolita anno sacro MDCCCC auspicavit. Ad insti- 
tuti perpetuitatem procurandam, idem sacerdos, quinto post anno, societa- 
tem, ut aiunt, tontinariam inivit, cui proprietatem inscripsit, seu vendidit 
summa recepta 100 millium libellarum; sed brevi post, commotus periculo, 
cui, ex futuris legibus talis societas obnoxia praevidebatur, hac dissoluta, 
ipse gratis redit in dominium pii Instituti. Anno 1918 idem absolute, seu 
nulla adiecta condicione seu modo, testamento, heredem dixit sacerdotem 
quemdam Ioannem dioecesis V., cui etiam direxit epistolam, in qua eum 
docet se eum instituisse heredem « perché avesse a continuare l’opera del 
Patronato, possibilmente com’era, a vantaggio della gioventi: maschile di E.». 
Toannes hereditatem non adivit, nisi postquam ab utroque Episcopo, dioe- 
cesis V. ac dioecesis P. suasus est ita facere, quia vi testamenti libere seu 
pro conscientia hereditatis bonis disponere posset in favorem christianae 
iuventutis. Re quidem vera statim Patronatum augere connisus est, immo 
orphanis totius regionis, etiam extra paroeciam et dioecesis, adiuvandis 
destinare. Quod cum aegre ferrent incolae loci remque tandem ad novum 
Episcopum P. detulissent, hic, ne praedecessoris acta iudicare videretur, 
sententiam sacri huius Consilii rogavit, in qua disceptatum est dubium 
sequens: « Utrum testamentum D. Angeli in favorem D. Ioannis contineat 
transmissionem fiduciariam ad conservanda bona utilitate Patronatus in 
casu, an potius liberam heredis institutionem ». 


ANIMADVERSIONES. — Notum est quamlibet dispositionem ad causas pias 
piae voluntatis nomine donari, sive per actum mortis causa fiat, quo casu 
dicitur ultima, sive etiam inter vivos: cfr. can. 1515 coll. c. 1513. Si alicui 
personae morali in Ecclesia concredatur, habetur fundatio pia ad normam 
can. 154488. et bona fiunt stricto sensu ecclesiastica (c. 1497 § 1); secus ma- 
nent laicalia, obnoxia tamen exsecutioni ac vigilantiae Ordinariorum, ad 
mentem can. 336, 344, 1515-1517, ex quibus praesertim notetur can. 1516 
de bonis « fiduciarie acceptis » quod dicitur fieri posse non solum ex testa- 
mento sed etiam per actum quemlibet, vel inter vivos. Planum tamen est 
quempiam libere de suis bonis statuere posse, donec sua sint, et ideo, 
salva naturali aequitate, etiam praevias dispositiones, re integra, seu cum 
nullum tertio ius acquisitum est, posse immutare et etiam delere, aut de 
pio in profanum finem vertere posse. 

In casu quidem patet non agi de bonis stricto sensu ecclesiasticis, dum 
nec Patronatus ecclesiastica auctoritate sit moralis persona constitutus, 
nec alicui aliae personae morali concreditus. Sed agitur profecto de pia 
causa, seu de bonis ad pium finem a conditore et testatore relictis ad normam 

can. 1513. Id quidem evidentissimum est, quoad ipsum conditorem, de 
bonis collaticia stipe circ. lib. 30.000 initio acceptis ex parte primorum 
loci E., quorum bonorum ipse D. Angelus non potuit nisi administrator 
esse, seu fiduciarius: nec ideo circa haec proprietatem heredi transmittere 
valuit, quam non habebat. Sed et reliqua bona ab ipso conditore D. Angelo 
collata, et relicta per testamentum heredi Ioanni, huic fiduciarie relicta 
habenda sunt in casu. Licet enim in testamento huius fiduciae nulla mentio 
fiat — nec fieri poterat, obstantibus (ut notum ut) legibus civilibus, quae 
fidei commissa non probant — huiusce rei aperte meminit in litteris eadem 
die ad heredem datis, quae huius conscientiam plane ligant, ex can. 1513 § 2. 
Nec obstat verbum possibilmente in litteris eisdem adhibitum, quod nempe 
non percutit generalem dispositionem, « continuare l’opera », sed modum 
tantum « possibilmente com’é », nec, quoad hunc ipsum modum, rem per- 
mittit mero arbitrio heredis —- quod in facto exercere voluit Ioannes - 
sed omnem possibilitatem antea temptandam iubet, et in casu necessitatis, 
delegat, sine dubio, ad can. 1517 constituti iuris. Ex quo canone docemur, 
iuris condicionem non immutasse subiectivam opinionem utriusque Epi- 
scopi dioecesis P. et V. ab Ioanne consulti; quippe in casu commutatio 
reservetur Apostolicae Sedi, cum potestas expresse Ordinario loci non sit 
concessa, et alii inutiliter concederetur. 
Quare, etc. 


ReEsoLuTIo. — Sacra Congregatio Concilii in plenariis Emorum ac 
Revmorum Patrum comitiis in Palatio Apostolico Vaticano habitis die 
23 Aprilis 1927 ad propositum dubium respondendum censuit: 

« Affirmative ad primam partem, negative ad alteram; et applicentur in 
re can. 1515, 1516 et, si opus fuerit, can. 1517 ». 

Quam resolutionem referente infrascripto Sacrae Congregationis Secre- 
tario in audientia diei 2 Maii subsequentis SShus Dominus Noster Pius 
divina Providentia Pp. XI approbare et confirmare dignatus est. 


L. 8. 


+ Iulius, ep. tit. Lampsacen., Secretarius. 

SACRA CONGREGATIO DE PROPAGANDA FIDE 


NOMINATIONES 


Successivis decretis ut infra Sacra Congregatio de Propaganda Fide 
renunciavit ad suum beneplacitum: 


1 Augusti 1928. — Praefectum Apostolicum de Sinyangchow (in Sinis), 
R. P. Georgium Froewis e Societate Verbi Divini. 

— Praefectum Apostolicum de Hinganfu in Sinis, R. P. Ioannem 
Soggiu, Ordinis Fratrum Minorum Conventualium. 


— 

ACTA OFFICIORUM 


PONTIFICIA COMMISSIO PRO RUSSIA 


I 
DECRETUM 


ERECTIONIS ORDINARIATUS HARBINENSIS IN SINIS 


Fidelium Russorum per dissitas orbis partes degentium atque apostolici 
laboris inter dissidentes eiusdem gentis promovendi cura sibi demandata, 
Pontificia Commissio pro Russia nihil antiquius habuit, quam dispersos 
greges sub regimine Pastorum, ritu et sermone propriorum, coadunare, ne 
iis qui patria, ut plurimum, pulsi, omni temporali ope destituti, in tot 
tantisque versabantur calamitatibus, spiritualia etiam deessent praesidia. 

Itaque in plenariis comitiis die 11 Novembris anno 1927 habitis, Emi 
Patres ad Russorum negotia pertractanda specialiter designati, ut curae 
spirituali Catholicorum e gente Russica in Sinensis Imperii partibus degen- 
tium nec non revocandis ad Fidem Catholicam dissidentibus recte pro- 
spicerent, novum byzantino-slavici ritus Ordinariatum in urbe Harbin, 
quam frequentiores incolunt Russi, erigendum, eique sacerdotem eiusdem 
ritus, qui iure ordinario clericos et fideles omnes sui ritus in spiritualibus 
regeret atque gubernaret, praeficiendum esse censuerunt. 

Quam Emorum Patrum resolutionem ab infrascripto Secretario, in 
Audientia diei 19 Novembris 1927, relatam, Ssmus D. N. Pius, div. Prov. 
PP. XI, ratam habere atque confirmare dignatus est. Iussit insuper eadem 
Sanctitas Sua, ut per hoc Decretum, perinde valiturum ac si Apostolicae 
Litterae super re expeditae fuerint, Pontificia Commissio pro Russia Ordi- 
nariatum Harbinensem Russorum canonice erigeret sicut de facto erigit. 
Fines autem sic erecti Ordinariatus erunt iidem, quibus Sinensium Impe- 
rium continetur; Ordinarii habitualis residentia erit in dicta urbe Harbin, 
penes ecclesiam a 8. Viadimiro, ritus byzantino-slavici, quae illico, huiusce 
Decreti vi, in parochialem ad omnes iuris effectus evehitur pro omnibus 
fidelibus eiusdem ritus qui urbem Harbin et vicinia incolunt vel in poste- 
rum incolent, facta eligendo Ordinario potestate territorium paroeciale 
opportuno tempore definiendi. 

Igitur fideles et clerici in Sinico Imperio commorantes, qui ritum byzan- 
tino-slavicum legitime profitentur, distracti a iurisdictione Latinorum Or- 
dinariorum, quibus hucusque subiecti manebant, iurisdictioni Ordinarii 
pro tempore Harbinensis Russorum suberunt. Item aedificia sacra vel 
profana, si quae sint, in territorio Ordinariatus, quacumque ratione ad 
Russos spiritualiter vel materialiter iuvandos exstructa, vel ad opera pie- 
tatis aut charitatis, pro eadem gente ab ecclesiastica auctoritate destinata, 
erunt ad normam iuris administrationi, vel inspectioni, vel visitationi 
Ordinarii Harbinensis Russorum obnoxia. Item collectae vel sponte obla- 
tae ad eosdem vel similes fines pecuniae administratio et erogatio sub 
vigilantia Ordinarii eiusdem in posterum fiet. Acta autem et libri docu- 
mentaque omnia, Ordinariatum Harbinensem Russorum ‘quoquo Imodo 
respicientia, vel eorumdem transumpta aut authentica exemplaria, cura 
Ordinariorum, quamprimum mittantur ad Curiam Harbinensem, in ar- 
chivo proprio iuxta sacrorum canonum praescripta custodienda. 

Ad omnia haec exsecutioni mandanda eadem Pontificia Commissio 
R. P. D. Celsum Costantini Archiepiscopum titularem Theodosiopolitan. 
in Thebaide, in Sinensi dicione Apostolicum Delegatum, deputat, qui per 
se, vel per alium virum in ecclesiastica dignitate constitutum, mandatum 
explere curabit, facta eidem obligatione intra sex menses ab expeditione 
huius Decreti Pontificiae huic Commissioni peractae exsecutionis authenti- 
cum testimonium remittendi. 

Contrariis quibuslibet minime obstantibus minimeque obfuturis. 

Datum Romae ex Secretaria Pontificiae Commissionis pro Russia, die 
20 mensis Maii anno 1928. 


Atoysrus CARD. SINCERO, Praeses. 
L. & 8. 
Carolus Margotti, Secretarius. 


II 
NOMINATIO 


Decreto Pont. Commissionis pro Russia, dato die 31 Maii 1928, Ssihus 
D. N. Pius divina Providentia Pp. XI nominare dignatus est R. D. Fabia- 
num Abrantowicz in Ordinarium Harbinensem Russorum ritus byzantino- 
slavici. 


i 

DIARIUM ROMANAE CURIAE 


SACRA CONGREGAZIONE DEL CONCILIO 


AVVISO 


Si rende noto che le iscrizioni per la pratica amministrativa del diritto cano- 
nico presso lo Studio della Sacra Congregazione del Concilio sono gid aperte 
e si chiuderanno il 30 Novembre prossimo. 


SACRA CONGREGAZIONE DEI RITI 


Martedi, 30 Ottobre 1928, presso l’Emo e Rmho Signor Cardinale Aidano 
Gasquet, Ponente della Causa di Canonizzazione del Beato Roberto Cardinale 
Bellarmino, della Compagnia di Gesu, si é tenuta la Congregazione Antiprepa- 
ratoria dei Sacri Riti, nella quale dai Rmi Prelati Officiali e dai Consultori 
teologi della medesima, si é discusso il dubbio su due miracoli che si asseriscono 
da Dio operati per intercessione dello stesso Beato, i quali vengono proposti 
per la sua Canonizzazione. 


SEGRETERIA DI STATO 


NOMINE 


Con Brevi Apostolici, il Santo Padre Pio XI, felicemente regnante, si é 
degnato di nominare: 


9 Maggio 1928. I sig. avv. Agostino Schmid, Avvocato del Sacro Concistoro. 

9 Agosto » L’Emo Signor Cardinale Alessio Enrico Lépicier, Protettore 
della Congregazione delle Suore Guardiane Adora- 
trici dell’ Bucaristia (Orléans). 

30 » »  L’Emho Signor Cardinale Alessio Enrico Lépicier, Protettore 
delle Suore di Carita del Buono e Perpetuo Soc- 
corso (Roma). 

3 Settembre » L’Emho Signor Cardinale Alessio Enrico Lépicier, Protetiore 
delle Suore del Santo Angelo Custode (Madrid). 

Assistente al Soglio Pontificio: 
28 Settembre 1928. Monsig. Lodovico Maria Hugo, Vescovo di Magonza. 


Protonotarii Apostolici ad instar Participantium: 
27 Settembre 1928. Monsig. Giacomo May, della diocesi di Magonza. 


| 30.» »  Monsig, Erma Pacifico Desmarais, della diocesi di Prince- 
Albert. 
6 Ottobre 1928. Monsig. Luigi Meuwese, della diocesi di Harrisburg. a 
23 » »  Monsig. Donato Frese, della diocesi di Caserta. a 


Prelati domestici di 8. 8.: 


23 Maggio 1928. Monsig. Antonio Tani, della diocesi di Montefeltro. 


» » »  Monsig. Germano Tomassetti, della medesima diocesi. 
27 Giugno »  Monsig. Giovanni A. Chiasson, della diocesi di Charlotte- 
town 


11 Luglio »  Monsig. Giovanni Naujokas, della diocesi di Vilkavisky. 
1 Settembre » Monsig. Patrizio Donohoe, della diocesi di Syracuse. 


4 » «  Monsig. Simeone Szmandray, della diocesi di Eperies dei 
Ruteni. 
6 » »  Monsig. Gabriele Martyak, dell’Ordinariato Ruteno di 
Podocarpazia. 
12 » »  Monsig. Salvatore Fedele, dell’archidiocesi di Gaeta. 
27 »  Monsig. Giuseppe Peters, della diocesi di Minster. 
28 » »  Monsig. Francesco Kovatéié, della diocesi di Lavant. 
29 » »  Monsig. Giovanni B. Durando, dell’archidiocesi di Torino. 
4 Ottobre »  Monsig. Francesco Binder, dell’archidiocesi di Vienna. 
11 » »  Monsig. Alberto Levame, della diocesi di Monaco (Princi- 
pato). 
12 » »  Monsig. Martino 8S. Mc Namara, della diocesi di Desmoines. 
13 > »  Monsig. Giuseppe A. Moran Castro, dell’archidiocesi di _ 
Santiago (Cile). 
” » »  Monsig. Esuperio Alonso Rodriguez, dell’archidiocesi di MW 
Valladolid. 
16 » »  Monsig. Giovanni Schmutzer, della diocesi di Gurk. Be 
24 » »  Monsig. Ernesto Lange, della diocesi di Breslavia. 
» » »  Monsig. Carlo Kuhnert, della medesima diocesi. a 
26 » »  Monsig. Carlo Royer, della diocesi di Troyes. _ 


» » »  Monsig. Enrico Brusson, della medesima diocesi. 


| 
| 

di conferire: 


26 


ONORIFICENZE 


Con Brevi Apostolici il Santo Padre Pio XI, felicemente regnante, si ¢ degnato 


La Commenda con Placca dell’Ordine di San Gregorio Magno, classe civile: 
28 Lwuglio 1928. Al sig. Carlo Alberto De Harenne, della diocesi di Liegi. 


La Commenda dell’Ordine di San Gregorio Magno, classe civile: 
Settembre 1928. Al sig. 


» 
» 


Ottobre 


Al sig. 
Al sig. 
Al sig. 
Al sig. 


Ferdinando Kirnberger, della diocesi di Magonza. 

Francesco Schrod, della medesima diocesi. 

Massimiliano Donnevert, della medesima diocesi. 

Gioacchino von Manteuffel, della medesima diocesi. 

cav. Stanislao Kostka Van Hasselt, della diocesi di 
Breda. 


. Edoardo Secco, dell’archidiocesi di Porto Alegre. 
. Antonio Chaves Barcellos, della medesima archi- 


diccesi. 


. Giuseppe Tonnini, Roma. 
. Pietro Antonio De Franciscis, della diocesi di Caserta. 


Il Cavalierato dell’Ordine di San Gregorio Magno, classe civile: 
Luglio 1928. Al sig. 


Agosto 


Agosto 
» 
» 


Al sig. 
Al sig. 


Al sig. 
Al sig. 
Al sig. 
Al sig. 
Al sig. 


Al sig. 


Luigi Agati, della diocesi di Siracusa. 

Eugenio Dupont, della diocesi di Lilla. 

Pietro d’Esperies de Coussemacker, della medesima 
diocesi. 

Fernando Maria Dodin, della medesima diocesi. 

Saffo Ponteri, del vicariato apostolico della Tripo- 
litania. 

Antonio Chatain, dell’archidiocesi di Lione. 

dott. Pietro Lacour, della medesima archidiocesi. 

Gerardo Uberto A. Habets, della diocesi di Rure- 
monda. 

Giuseppe Beaumont, della diocesi di Grenoble. 


La Commenda dell’Ordine di San Silvestro Papa: 

Inuglio 1928. Al sig. rag. Giulio Berni, dell’archidiocesi di Bari. 
Costantino Cane, della diocesi di Novara. 
Giuseppe Michele Cane, della medesima diocesi. 
conte Francesco de Galen, della diocesi di Minster. 
Antonio Spinelli (Roma). 


Al sig. 
Al sig. 
Al sig. 
Al sig. 


pans 
= 
» 
» » » 
6 » Al sig 
» Al si 
» » Al sig 
23 » » Al sig 
30 
> 
: » » » | 
7 Settembre » 
24 » 
| 6 Ottobre » 
9 » » 
13 
2 
» 
3 
31 


Il Cavalierato dell’Ordine di San Silvestro Papa: 


31 Maggio 1928. Al sig. Francesco Sablik, della diocesi di Brno. 
9 Lnglio » Al sig. Stanislao Zachar, della diocesi di Neosolio. 


24 ” » Al sig. Giorgio Puységur, della diocesi di Poitiers. z 
28 » » Al sig. barone Filippo d’Otreppe de Bouvette, della diocesi > 
di Liegi. ig 
6 Settembre » Al sig. Giovanni Battista Carrera, dell’archidiocesi di 
Torino. 
28 » » Al sig. arch. Ludovico Becker, della diocesi di Magonza. 
» » » Al sig. dott. Gualtiero Heinemann, della medesima diocesi. 
1 Ottobre » _ Al sig. Adolfo Quinté, dell’archidiocesi di Milano. 
3 » » Al sig. Ottorino Pedretti, della diocesi di Parma. 
4 » » Al sig. Giuseppe Ruiz Angulo, dell’ archidiocesi di Gua- 
temala. 
» » » Al sig. Filippo Yurrita, della medesima archidiocesi. a 
6 » » Al sig. Napoleone De Almeida (Brasile). i 
19» » Al sig. Giuseppe Allemanni, dell’archidiocesi di Genova. a 


MAGGIORDOMATO DI SUA SANTITA 


NOMINE 


| Con biglietti di S. E. Riha Monsig. Maggiordomo, il Santo Padre Pio XI, 
felicemente regnante, si é degnato di nominare: 


Camerieri Segreti Suprannumerari di 8. 8.: 


20 Settembre 1928. Monsig. Raffaele Negro, dell’archidiocesi di Otranto. 


29 » »  Monsig. Giuseppe Pretto, della diocesi di Padova. 

4 Ottobre » Monsig. Stefano Rondini, della diocesi di Novara. 

6 » »  Monsig. Giov. Batta Martins Ladeira, dell’archidiocesi di 
8. Paolo. 


Cameriere Segreto di Spada e Cappa Soprannumerario di 8S. 8.: 


1 Ottobre 1928. Conte Salvatore Balsamo, dell’archidiocesi di Brindisi. 

Camerieri d@’Onore in abito paonazzo di 8S. 8.: 


6 Ottobre 1928. Monsig. Nicola Steinhauser, della diocesi di Rottenburg. 
13 » »  Monsig. Luigi Scortegagna, della diocesi di Santa Maria. 


‘Cameriere d’Onore di Spada e Cappa Soprannumerario di 8. 8.: 


23 Giugno 1928. Sig. Giovanni Gonzalez Miranda, della diocesi di Vitoria. 


NECROLOGIO 


23 Settembre 1928. Monsig. Giovanni Keily, Vescovo di Plymouth. 

24 Ottobre » Emo Sig. Card. GAETANO DE Lal, Vescovo di Sabina e 
Poggio Mirteto, Segretario della Sacra Congregazione 
Concistoriale. 

MISSAE DEFUNCTORUM 
desumptae. Accedit Ritus absolutionis pro Defunctis. Editio typica 
Vaticana in charta manufacta impressa, typis lectu facillimis, rubro- 


pagina 31 22'/, (gr. 205 pondo) 7,50 9— 10,5 
— Linteo nigro religata, cum Cruce impressa signaculis,ete. . . . . I7— 19,50 22— 
— Cum Cruce argentea impressa, addatur L. 1— 


LIBER AD ADNOTANDAS MISSAS, sive ceie- 


bratas, sive celebrandas. Redactus lingua latina, linteo nigro reli- 


Ordo Divini Officii recitandi pro: 


Romano. Anno Domini 1929 ‘ 3,50 3,80 4,50 
Ordo Divini Officii recitandi o— peragendi iuxta a Kalendariom Unt 
versalis Ecclesiae. Anno 1929. ; 9,50 2,80 3,50 


Officium et Missae in Nativitate Domial, cum cantu, iuxta 
; Breviarii et Missalis Romani. Editio ee Vaticana. - Vol. rath 
pp. 112, charta optima. . .... . 5— 5,50 6,50 


E ia vendita la nuova edizione completa del 


(totum) ex Decreto sacrosancti Concilii Tridentini resti- 
tutum, S: Pii V Pontificis Maximi iussu editum, aliorum- 
que Pontificum cura recognitum, Pii Papz# X auctori- 
tate reformatum. - Quarta editio post typicam (1928). 


Edizione su carta indiana; altezza della pagina, compreso Editum charta indica; altum mm. 176, latum 111, crassum 33, 
il margine, millimetri 176, larghezza mm, 111, spessore gramm. 750 pondo.-Paginae, qua typis impressae sunt, 
del libro mm. 33. - Luce esatta della stampa mm, 160 x 100, patent mm. 160x100. 

- Peso complessivo del Breviario, grammi 750. 


nigris characteribus, figuris, etc. ornata. [Impressum patet 27 x 18; ‘ 


BREVIARIUM ROMANUM 


Un volume in-!2° di pp, Lxxx-1516-[198]-74", 
adorno di una ricca incisione e di numerose 
artistiche testate di pagina eseguite dal Rev. 
Fr. Massimiliano Schmalzl dei Redentoristi, - 
Stampa accurata, caratteri neri, impressi in 
rosso-nero con riquadratura rossa alle pagine. 
Carta sottile ed opaca. 


Senza alcun aumento sul Ferg di legatura si potranno 
inserire i Proprium delle Diocesi che verranno inviati, 
purché siano dello stesso formato del Breviario. 


In brochure . 


Volumen in-12°, pp. Lxxx-1516-[198]-75*, 
ornatum sacra imagine affabre delineata scal- 


pro, multisque initiis eleganti manu’ 


descriptis a Maximiliano Schmalz! ex 
— SS. Redemptoris; accurate impressum 
typis nitidis, charactere rubro-nigro, charta 
tili et opaca cum lineis rubris in quadrum 
ductis ad omnes paginas. 


Propria aliarum Dicecesium si quidem eadem forma folio- 
rum ac Breviarium nostrum edita fuerint, ad petitio- 
nem miltentium simul cum Breviario nostris curis et 


absque pretii aug e 


Roma italia Estere 
L. L. 


7% — 


(A) Legato in peile nera, cucitura su nervi, taglio rosso, paunae’: titolo, 


stemma a secco, busta. 


Volumen corio nigro contectum, nervis sectione 


rubra, cum signis, titulo, stigmate ac theca . 


(B) Idem. con taglio oro. 
Idem. cum sectione foliorum aurea . 
(C) Idem. in pelle di capra di prima scelta. 
Idem. corio caprino primae selectionis. 


%— 97 — 1023 — 


98 — 100 — 105 — 


115 — 117 — 122 — 


Veneuuut Romae apud Administrationem Commentarii Officialis “Acta Apo- 


stu‘icae Sedis,, (Libreria Vaticana - Vaticano - Roma). 

Omnes - qui nostrum “Acta | 
Apostolicae Sedis,, Commen- 
tarium officiale sunt pacti, | 
quibus mense decembri 1928 | 
nomina excidunt et denuo | 
subnotandi voluntas est — ut | 
quam primum subscribant 
rogantur, ne iisdem ullam 
missio pro anno 1929 fascicu- 
lorum, volumen XXI comple- 
ctentium, moram patiatur. 


In renovanda vero subno- 
tatione ut alteram ex fasci- 
culorum schedulis externis 
mittant, vel mnumeros desi- 
gnent nomini ipsi praeposi- 
tos socii iterum rogantur. 


MONITUM. 


Sono pregati i nostri abbo- 
nati, ai quali scade l’abbona- 
mento col prossimo mese di, 
dicembre 1928, e che vogliono 
rinnovarlo, di farlo al pit | 


| presto possibile, affinché non | 


sia loro ritardata la spedi- 
zione dei fascicoli del 1929, 
anno XXI, volume XXI. 


Nel rinnovare il loro abbo- 
namento sono pure pregati 
di volerci‘inviare la fascetta 
con la quale ricevono il fa- 
scicolo, ovvero ricopiare i nu- 
meri che precedono il nome. 


Nos abonnés, dont l’abonne- 
ment finit en décembre 1928, 
et qui désireraient le renou- 
veler, sont priés de le faire au 
plus-tét, afin qu’il n’y ait pas 
de retard dans l’envoi des 
fascicules de 1929, XXI¢ année, 
volume XXIe, 


Ils sont priés également de 
vouloir bien, en renouvelant 
leur abonnement, envoyer la 
bande sous laquelle ils recoi- 
vent les fascicules, ou reco: 
pier les numéros qui précé- 
dent leur nom, 


Catechismo della Dottrina Cristiana papaiome per ordine di 


tita Pio Pp. X. Un vol. di pp. vin- 


Sua San- 


36 e copertina (gr. 96), ed. 1927. i— 1,80 1,60 


— Primi elementi della Dottrina Cristiana tratti dal Catechismo pub- 


blicato per ordine di Sua Santita Pp. Pio X, pp. 48 e copertina (gr. 35) 


0,35 0,45 


— Preghiere per il Santo Sacrificio della Messa con le Formole da 
recitarsi in comune tratte dai Primi elementi della Dottrina Cri- 
stiana pubblicati per ordine di Sua ware Pio 3 X, PP. bg 


Copie cento (gr. 760) . 
Per ordinazioni non 


discono franco di porto in Italia. 


PER LA NOSTRA FED 


16,50 18— 


alle 50. copie, é “Catechismi, si 


Breve espo- 
sizione della 


Dottrina Cristiana contro gli errori comuni em. 17X11, 


e copertina. 


La nostra Fede, di Due voll. in-120, terza diz. 
Le basi del Domma Cattolico, pp. 116. 


Vol. I. 


Vol. Il. La sintesi del Domma Cattolico, pp. 174. 


De Lar Card. Gaetano. Della presenza reale di Gesii Cristo ae 


ristia. In-16°, pp. 150, con incisioni (gr. 165) 


— La Passione di Nostro Signore. Seconda edizione adorna ai. tre carte 
illustrative della citta e dei dintorni di Gerusalemme e di una ripro- 
duzione del fac-simile del = Santa 160, PP. - 


(gr. 490). 


Pastor Lupovico. Sisto Vv creatore delta nuova Roma. Un in-80 


con 31 tavole fototipiche, pp. viu-53 


Poi Giovanni. Sisto V, up vol. 


Rue.u (P. M. Acostino). It miracolo eucaristico di Siena dimostrato 


in-120, di pp. 190 


1,40 1,76 


dalla storia, dalla scienza e in-160, PP. 


con sette illustrazioni . 


VatTrasso M., Hortus caelestium ex 
sanctorum Patrum, moralium philosophorum et scriptorum spiri- 
tualium summa cura compositus... a D. loanne Bona. Pp. cx11-160, 


col del. Bona e due tavole Gtuai 
(A) 


Testi N. 32) 
Franen pve’ CAvAuier P., 


nate 


1. 


nuova recensione del martirio dei -Ss. Carpo, Papilo e Agatonice. 


%. Il martirio di S. 


Teodoreto di Antiochia. 3. 


ramment 


Menologio premetafrasteo. 4. Di un recente studio sul luogo del mar- 


tirio di Sisto Il, 5. La in Roma. 225 


(Studi e Testi N. 33) . 


Scuuster I. (0. 8. B.). L’ Imperiale ‘Abbenta di Farts. Contributo alla 


Storia de 
(gr. 2365) 


in 


Ducato Romano nel Medio Evo. Un 18 taro volume in-4, 
di pp. con tre e 1 


10— 11,50 18— 
3— 350 4— 
29-— 
@— 950 3— 
3— 3,50 4— 
30— 32— 3— 
Di una 
di un 
(A) 30— 32— 3— 
fototipia 
80— 8— 100 — 


Veneunt Romae apud Administrationem Commentarii Officialis “ Acta Apo- 
stolicae Sedis,, (Libreria Vaticana - Vaticano - Roma). 

